EkBass/fiwiki-20250220-pages-articles huggingface dataset:
Ino

Ino () on paikka Uudellakirkolla Venäjällä. Venäjän armeija rakensi sinne vuosina 1909–1916 Inon linnakkeen, joka sijaitsi noin 60 kilometrin päässä Pietarista. Inon rautatieasemalta kulki linnakkeen luo 1916 avattu lyhyt ratayhteys. Venäläiset evakuoivat Inon linnakkeen tykit ja räjäyttivät tykkipatterit ennen linnakkeen luovuttamista suomalaisille toukokuussa 1918. Vuoden 1920 Tarton rauhassa Suomi sitoutui olemaan linnoittamatta Inoa uudelleen. Inon satama olisi haluttu säästää siviililiikenteeseen, mutta se tuhoutui täysin tavallista rajummassa myrskyssä syksyllä 1924. Linnakkeen purkamisen myötä Inon asema jäi sivuun varsinaisesta liikenteestä. Osaa vanhasta veturitallista käytettiin 1930-luvulla suojeluskuntatalona. Talvisodan päättäneen Moskovan rauhan (1940) perusteella Ino kuului Neuvostoliitolle luovutettuihin alueisiin, mutta vuonna 1941 alkaneessa jatkosodassa Suomi valtasi sen tilapäisesti takaisin. Sodan aikana osa entisestä veturitallista purettiin tiiliä tarvittaessa. Suomen armeija joutui vetäytymään alueelta puna-armeijan suorittaman Kannaksen syyrhyökkäyksen seurauksena kesällä 1944. ==Aiheesta muualla== * Kapean leivän kansaa. Käynti Inon kalastajakylässä, Helsingin Sanomat, 10.02.1935, nro 39, s. 25, Kansalliskirjaston digitaaliset aineistot Luokka:Uusikirkko
Venetsian koulukunta (taide)

Venetsian koulukunta tai Venetsian maalaustaide on yhteinen nimitys Venetsiassa 1300-luvulta 1700-luvulle toimineille taidemaalareille. Rikas ja maalauksellinen värienkäyttö oli luonteenomaista Venetsian maalaustaiteelle. == Koulukunnan kehittyminen ja tyyli == Maalaustaiteen koulukunta kehittyi 1500-luvulla Padovan ja Antonello da Messinan koulukuntien vaikutusten alaisena, jotka tutustuttivat sen Jan van Eyckin öljymaalausmenetelmiin. Rikas ja maalauksellinen värienkäyttö oli luonteenomaista Venetsian maalaustaiteelle. Sen varhaisia mestareita olivat Giovanni Bellinin ja Vivarinin taiteilijasuvut, joita seurasivat Giorgione ja Titian, ja sitten Tintoretto ja Veronese. 1700-luvulla Tiepolon koristellinen taide ja Canaletton ja Francesco Guardin näkymät elvyttivät Venetsian maalaustaiteen. == Taiteilijat == === Vaikuttajat muualta === *Jan van Eyck (noin 1390-1441) === Koulukunnan taiteilijat === *Antonello da Messina (1430–1479) *Carlo Crivelli (1430–1499) *Andrea Mantegna (noin 1431–1506) *Giovanni Bellini (noin 1430–1516) *Palma il Vecchio (noin 1480–1528) *Tizian (noin 1477–1576) *Paolo Veronese (1528–1588) *Tintoretto (1518–1594) *Giovanni Battista Tiepolo (1696–1770) *Giovanni Domenico Tiepolo (1727–1804) == Lähteet == == Aiheesta muualla == Luokka:Renessanssi Luokka:Barokki Luokka:Venetsian historia Luokka:Italian taide
Gustav Mie

Gustav Adolf Feodor Wilhelm Ludwig Mie (29. syyskuuta 1868 – 13. helmikuuta 1957) oli saksalainen fyysikko. Hän kuului Saksan 1900-luvun merkittävimpiin fyysikoihin. Hänen vuonna 1908 julkaisemaansa artikkeliin valon sironnasta viitataan edelleen. == Elämäkerta == Mie syntyi Rostockissa Mecklenburg- Schwerin, Saksassa vuonna 1868. Vuodesta 1886 hän opiskeli matematiikkaa ja fysiikkaa Rostockin yliopistossa. Pääaineidensa lisäksi hän opiskeli myös, kemiaa, eläintiedettä, geologiaa, mineralogia, tähtitiedettä sekä logiikkaa ja metafysiikkaa. Vuonna 1889 hän jatkoi opintojaan Heidelbergin yliopistossa ja suoritti 22-vuotiaana tohtorin tutkinnon matematiikasta. Vuonna 1897 hänestä tuli teoreettisen fysiikan dosentti Göttingenissä ja vuonna 1902 ylimääräinen professori Greifswaldin yliopistossa. Vuonna 1917 hän tuli professori Martin Luther-Yliopistossa Halle-Wittenbergissä. Vuonna 1924 hän tuli fysiikan laitoksen esimies Freiburgin yliopistossa, jossa hän työskenteli eläkkeelle jäämiseensä asti vuoteen 1935. Freiburgissa natsivallan aikana Mie oli jäsen yliopiston oppositiossa eli "Freiburgin piirissä". Hän kuoli Freiburg im Breisgaussa vuonna 1957. == Työ == Greifswaldissa Mie tutustui kolloidisiin liuoksiin. Eräs hänen opiskelijoistaan tutki kokeellisesti valon sirontaa ja vaimentaa kullan kolloideissa. Mie käytti Maxwellin yhtälöitä mallina kehittäessään teoriaa pienten, pallomaisten kappaleiden aiheuttamalle sironnalle. Hän kehitti myös useita numeerisia esimerkkejä, jotka selittivät havaitut ilmiöt. Koska kaikki laskenta piti tehdä käsin, Mie joutui rajoittamaan äärettömät kehitelmät kolmeen ensimmäiseen termiin. Niinpä hän saattoi käsitellä valon sirontaa korkeintaan 200 nanometrin partikkeleista. Tietokoneiden kehittyminen on tuonut Mien vanhat tutkimukset uuteen arvoon. Mielle itselleen sironta oli sivutyö, jota hän tutki selittääkseen opiskelijan havaintoja. Hän keskittyi teoreettisen fysiikan ajankohtaisiin kysymyksiin kuten aineen teoriaan. Hän kirjoitti myös useita oppikirjoja. == Valitut julkaisut == * Moleküle, Atome, Weltäther. Teubner-Verlag, 1904 * Lehrbuch der Elektrizität und des Magnetismus. F. Enke, 1910; Enke-Verlag, 1943; Enke- Verlag, 1948 * Die geistige Struktur der Physik. Gütersloh, 1934 * Die göttliche Ordnung in der Natur. Furche-Verlag, 1946 * Die Grundlagen der Mechanik. Enke-Verlag, 1950 == Lähteet == Luokka:Vuonna 1868 syntyneet Luokka:Vuonna 1957 kuolleet Luokka:Saksalaiset fyysikot
One Desire

One Desire (entinen nimi: OD) on suomalainen rockyhtye, joka on perustettu vuonna 2012. Yhtyeeseen kuuluvat laulaja André Linman, kitaristi Jimmy Westerlund, rumpali Ossi Sivula ja basisti Jonas Kuhlberg. Sivula perusti yhtyeen vuonna 2012, ja kokoonpano on vaihdellut moneen kertaan. Vuonna 2014 yhtyeen tuottajaksi liittyi Jimmy Westerlund, jonka kautta yhtyeeseen tuli laulajaksi Sturm und Drangin laulajana tunnetuksi tullut André Linman. Vuonna 2016 Westerlundista tuli yhtyeen kitaristi. Ensimmäisen albumin nauhoitusten jälkeen yhtyeeseen liittyi vielä basisti Jonas Kuhlberg. Yhtyeen esikoisalbumi One Desire julkaistiin maailmanlaajuisesti 24. maaliskuuta 2017 italialaisen Frontiers Music -levy-yhtiön kautta. Albumin ensimmäisenä singlenä julkaistiin tammikuussa 2017 kappale ”Hurt”. Tammikuun lopussa yhtyeeltä julkaistiin kappale ”Whenever I'm Dreaming”. Toinen albumi Midnight Empire ilmestyi 22. toukokuuta 2020. == Diskografia == === Albumit === * One Desire (2017) * Midnight Empire (2020) * One Night Only – Live in Helsinki (2021) * Live With The Shadow Orchestra (2023) === Singlet === * Hurt (2017) * Whenewer I’m Dreaming (2017) * Apologize (2017) * This is Where the Heart Break Begins (2017) * After You’re Gone (2020) * Shadowman (2020) * Heroes (2020) * After You’re Gone (Live) (2021) * Hurt (Live) (2021) * Never Gonna Stop (2022) == Lähteet == == Aiheesta muualla == * One Desiren kotisivut Luokka:Suomalaiset rockyhtyeet
Haurala

Haurala on Lempäälässä sijaitseva alue. Asukasmäärä Hauralassa on noin 3 000\. Alue sijaitsee kilometrin päässä Lempäälän keskustasta länteen ja on Lempäälän Kirkkojärven vastakkaisella rannalla kirkkoon nähden. == Liikenneyhteydet == Hauralasta lähtee yksi bussi (52A), joka menee Tampereelle. == Palvelut == Hauralassa on juuri remontoitu noin 600 oppilaan ala-aste. Leikkikenttiä Hauralassa on yksi. Luokka:Lempäälän kylät
Tuxen

Tuxen on muun muassa seuraavien henkilöiden sukunimi: * Erik Tuxen (1902–1957), tanskalainen kapellimestari * Laurits Tuxen (1853–1927), tanskalainen taidemaalari * Poul Tuxen (1880–1955), tanskalainen indologi
Australian avoin tennisturnaus 2017 – miesten kaksinpeli

Novak Đoković oli turnauksen kaksinkertainen puolustava voittaja, mutta hän hävisi tänä vuonna jo toisella kierroksella Denis Istominille. Turnauksen voitti Roger Federer, jolle Grand Slam -mestaruus oli jo 18:s urallaan ja viides Australian avoimissa. == Sijoitetut pelaajat == # Andy Murray (4. kierros) # Novak Đoković (2. kierros) # Milos Raonic (puolivälierät) # Stanislas Wawrinka (välierät) # Kei Nishikori (4. kierros) # Gaël Monfils (4. kierros) # Marin Čilić (2. kierros) # Dominic Thiem (4. kierros) # Rafael Nadal (loppuottelu) # Tomáš Berdych (3. kierros) # David Goffin (puolivälierät) # Jo-Wilfried Tsonga (puolivälierät) # Roberto Bautista Agut (4. kierros) # Nick Kyrgios (2. kierros) # Grigor Dimitrov (välierät) # Lucas Pouille (1. kierros) # Roger Federer (mestari) # Richard Gasquet (3. kierros) # John Isner (2. kierros) # Ivo Karlović (3. kierros) # David Ferrer (3. kierros) # Pablo Cuevas (1. kierros) # Jack Sock (3. kierros) # Alexander Zverev (3. kierros) # Gilles Simon (3. kierros) # Albert Ramos (1. kierros) # Bernard Tomic (3. kierros) # Feliciano López (1. kierros) # Viktor Troicki (3. kierros) # Pablo Carreño Busta (3. kierros) # Sam Querrey (3. kierros) # Philipp Kohlschreiber (3. kierros) ==Kaavio== ===Loppukierrokset=== ===Kaavion yläosa=== ====Lohko 1==== ====Lohko 2==== ====Lohko 3==== ====Lohko 4==== ===Kaavion alaosa=== ====Lohko 5==== ====Lohko 6==== ====Lohko 7==== ====Lohko 8==== == Lähteet == * Main draw Luokka:Australian avoin tennisturnaus 2017
Ino (täsmennyssivu)

Ino voi tarkoittaa ainakin seuraavia: *Ino (Privetninskoje), kylä Uudellakirkolla Karjalankannaksella, nyk. Venäjällä *Inon linnake, entinen rannikkolinnake Inossa *Ino, hahmo kreikkalaisessa mytologiassa *173 Ino, asteroidi *INO (Inostrannyi Otdel), Neuvostoliiton turvallisuuspoliisin Tšekan ja sen seuraajien alainen ulkomaantiedustelu *Ino Anastasia (k. 593), Bysantin keisarinna, keisari Tiberius II Constantinuksen vaimo *Ino, japanilainen sukunimi *Ino, Georg Philipp Telemannin säveltämä kantaatti vuodelta 1765
Australian avoin tennisturnaus 2017 – naisten kaksinpeli

Angelique Kerber oli turnauksen puolustava voittaja, mutta hän hävisi tänä vuonna neljännellä kierroksella Coco Vandeweghelle. Serena Williams voitti turnauksen ja saavutti uransa 23:nnen Grand Slam -mestaruutensa kaksinpelissä nousten Steffi Grafin ohi kaikkien aikojen eniten avoimella aikakaudella Grand Slam -mestaruuksia saavuttaneeksi pelaajaksi. == Sijoitetut pelaajat == # Angelique Kerber (4. kierros) # Serena Williams (mestari) # Agnieszka Radwańska (2. kierros) # Simona Halep (1. kierros) # Karolína Plíšková (puolivälierät) # Dominika Cibulková (3. kierros) # Garbiñe Muguruza (puolivälierät) # Svetlana Kuznetsova (4. kierros) # Johanna Konta (puolivälierät) # Carla Suárez Navarro (2. kierros) # Elina Svitolina (3. kierros) # Timea Bacsinszky (3. kierros) # Venus Williams (loppuottelu) # Jelena Vesnina (3. kierros) # Roberta Vinci (1. kierros) # Barbora Strýcová (4. kierros) # Caroline Wozniacki (3. kierros) # Samantha Stosur (1. kierros) # Kiki Bertens (1. kierros) # Zhang Shuai (2. kierros) # Caroline Garcia (3. kierros) # Darja Gavrilova (4. kierros) # Darja Kasatkina (1. kierros) # Anastasija Pavljutšenkova (puolivälierät) # Tímea Babos (1. kierros) # Laura Siegemund (1. kierros) # Irina-Camelia Begu (2. kierros) # Alizé Cornet (2. kierros) # Mónica Puig (2. kierros) # Jekaterina Makarova (4. kierros) # Julija Putintseva (2. kierros) # Anastasija Sevastova (3. kierros) == Kaavio == ===Loppukierrokset=== === Kaavion yläosa === ==== Lohko 1 ==== ==== Lohko 2 ==== ==== Lohko 3 ==== ==== Lohko 4 ==== === Kaavion alaosa === ==== Lohko 5 ==== ==== Lohko 6 ==== ==== Lohko 7 ==== ==== Lohko 8 ==== == Lähteet == * Main draw Luokka:Australian avoin tennisturnaus 2017
Bathin yliopisto

Bathin yliopisto on Bathin kaupungissa Englannissa sijaitseva yliopisto. Se on perustettu vuonna 1966, mutta sen juuret ulottuvat vuonna perustettuun 1856 Bristolissa sijainneseen tekniseen kouluun. Bathin yliopistossa on neljä tiedekuntaa, ja siellä oli vuonna 2017 noin 16 800 opiskelijaa. Kansainvälisessä Times Higher Education -luokituksessa vuonna 2017 Bathin yliopisto sijoittui sijoille 251-300. == Yksiköt == === Tiedekunnat === *Tekniikan ja suunnitelun tiedekunta **Arkkitehtuuri ja rakennustekniikka **Kemiantekniikka **Sähkötekniikka **Konetekniikka *Humanistinen ja yhteiskuntatieteellinen tiedekunta **Taloustiede **Kasvatustiede **Terveystiede **Politiikka, kielitiede ja kansainvälinen tutkimus **Psykologia **Sosiaalitieteet ja politiikan tutkimus *Johtamistieteen tiedekunta **Hallintotiede *Luonnontieteellinen tiedekunta **Biologia ja biokemia **Kemia **Tietojenkäsittelytiede **Matematiikka **Luonnontieteide **Lääketiede ja farmasia **Fysiikka == Aiheesta muualla == * Yliopiston virallinen kotisivu == Lähteet == Luokka:Englannin yliopistot Luokka:Bath
Jaimee Fourlis

Jaimee Fourlis (s. 17. syyskuuta 1999 Melbourne) on australialainen tennispelaaja. Parhaimmillaan hän on ollut kaksinpelissä WTA-listan sijalla 271 helmikuussa 2017. Fourlis sai villin kortin Australian avoimiin 2017 päihitettyään joulukuussa 2016 Australian play-off-finaalissa Abbie Myersin. Viikkoa aiemmin Fourlis hävisi Australian alle 18-vuotiaiden mestaruuskilpailujen finaalissa Destanee Aiavalle. == Lähteet == == Aiheesta muualla == * * Luokka:Australialaiset tennispelaajat Luokka:Vuonna 1999 syntyneet Luokka:Elävät henkilöt
Lizette Cabrera

Lizette Cabrera (s. 19. joulukuuta 1997 Townsville) on australialainen tennispelaaja. Parhaimmillaan hän on ollut kaksinpelissä WTA-listan sijalla 192 tammikuussa 2017. Hänen vanhempansa ovat kotoisin Filippiineiltä. Cabrera sai villin kortin Australian avoimiin 2017. Tammikuussa 2017 Cabrera sai villin kortin myös Hobartin WTA-turnauksen pääsarjaan. Hän voitti ensimmäisessä WTA-turnauksen ottelussaan viidenneksi sijoitetun Misaki Doin kolmessa erässä. == Lähteet == == Aiheesta muualla == * * Luokka:Australialaiset tennispelaajat Luokka:Vuonna 1997 syntyneet Luokka:Elävät henkilöt
Veikko Ilmari Suorsa

Veikko Ilmari Suorsa (21. toukokuuta 1911 Oulu – 27. elokuuta 2000) oli suomalainen upseeri, joka toimi Pohjan prikaatin komentajana. Suorsan vanhemmat olivat konemestari Emil Suorsa ja Anna Partanen. Hänen puolisonsa vuodesta 1936 oli Toini Pasanen, perheeseen syntyi kolme lasta. Suorsa tuli ylioppilaaksi Oulun yhteislyseosta 1931 ja suoritti Kadettikoulun 1934. Jääkäripataljoona 1:n nuorempana upseerina Suorsa toimi 1934–1940. Talvisodassa hän toimi komppanian päällikkönä Jalkaväkirykmentti 32:ssa, välirauhan aikana ensin Jalkaväen koulutuskeskus 11:ssä pataljoonan komentajana ja sitten Helsingin varuskuntapataljoonan komppanianpäällikkönä. Jatkosodassa Suorsa toimi muun muassa Tuusulassa Jalkaväkikoulutuskeskus 1:n koulutusupseerina, 3. divisioonan esikunnassa, Jalkaväkirykmentti 11:n pataljoonan komentajan sijaisena, Rajajääkäripataljoona 8:n komentajan sijaisena, vahvennetun Rajajääkäripataljoona 8:n komppanian päällikkönä, Osasto Heinon komentajan apulaisena ja Jalkaväkikoulutuskeskus 27:n pataljoonan komentajana. Sotien jälkeen Suorsa toimi Jalkaväkirykmentti 5:n koulutusupseerina, kranaatinheitinkomppanian päällikkönä ja esikuntapäällikkönä 1944–1946, 1. divisioonan esikunnan toimistopäällikkönä 1949–1953, osastopäällikkönä 1953–1957, Mikkelin sotilaspiirin päällikkönä 1957–1961, Pohjan prikaatin komentajana 1961–1965, Joensuun sotilaspiirin päällikkönä 1965–1968 ja Oulun sotilaspiirin päällikkönä 1968–1971. Vakinaisesta palveluksesta Suorsa erosi vuonna 1971. Suorsa ylennettiin luutnantiksi 1936, kapteeniksi 1940, majuriksi 1942, everstiluutnantiksi 1953 ja everstiksi 1961. ==Lähteet== Luokka:Suomalaiset everstit Luokka:Vuonna 1911 syntyneet Luokka:Vuonna 2000 kuolleet
Loša

Loša (Лоша) bulgarialaisen pop-folk -laulaja Andrean neljäs studioalbumi. Se julkaistiin vuonna 13. tammikuuta 2012 levymerkillä Payner. == Kappaleet == # # # # # # # # == Lähteet == Luokka:Vuoden 2012 EP:t Luokka:Andrean albumit
Carl Ernst Wrede

Carl Ernst Wrede af Elimä (17. toukokuuta 1850 Rabbelugnin kartano, Anjala – 3. kesäkuuta 1927 Arrajoen kartano, Nastola) oli suomalainen metsähallituksen ylijohtaja.Adelsvapen-Wiki : Friherrliga ätten Wrede af Elimä nr 44, tabell 66 Kuka kukin oli Viitattu 22.2.2021. Wreden vanhemmat olivat Vaasan läänin maaherra Carl Gustaf Fabian Wrede (1819–1892) ja Margareta Sofia Eleonora Glansenstjerna (1821–1864). Gustaf Wreden sisaruksia olivat Parkanon paronina tunnettu metsänhoitaja Gustaf Wrede af Elimä, senaattori Otto Wrede sekä vankien ystävä Mathilda Wrede. Wrede kävi Haminan kadettikoulun 1861–1868. Hän oli keisarin paašikunnassa vuodesta 1868 ja kamaripaašina vuodesta 1869. Wrede palveli sitten vänrikkinä Henkikaartin Semjonovin rykmentissä 1869–1873 ja aliluutnanttina 23. tykistöprikaatissa 1873–1874. Wrede erosi armeijasta luutnanttina 1874 ja opiskeli sitten Evon metsäopistossa valmistuen metsäkonduktööriksi 1876. Wrede oli tilapäisenä metsientarkastajana Länsi- Suomen alueella 1878–1888 ja vakinaisena metsientarkastajana 1888–1890. Hän oli sitten Viipurin ja Mikkelin tarkastusalueen ylimetsänhoitajana 1890–1893 ja metsähallituksen ylijohtajana 1893–1902. Virasta erottuaan Wrede oli Kuusankosken paperitehtaan isännöitsijänä 1902–1905 ja tämän jälkeen Helsingin metsätoimiston omistajana 1905–1916. Wrede omisti Arrajoen kartanon Nastolassa ja Oulojan kartanon Iitissä. Arrajoen kartanoa hallinoi kuitenkin Wreden vanhemman veljen Rabbe Wladimir Wreden (1846–1903) leski Eugenie Wrede o.s. Hisinger (1845–1931). Tila on vuonna 1915 kooltaan 5 246 hehtaaria käsittäen Arrajoen ja Säyhteen kylät kokonaan. Ernst Wrede myi 1917 Säyhteen kylän Iitin kunnalle ja vähn myöhemmin myös kartanoon kuuluneet Mankalan kosket. Matti Oijala 10.2.2008 : Lydia Vakimon haastattelu 1918 tapahtumista Arrajoella Wrede oli aatelissäädyssä edustaja valtiopäivillä 1897, 1899, 1900, 1904–1905 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804. Wrede oli naimisissa vuodesta 1884 serkkunsa Sigrid Naema Maria Schulmanin (s. 1865) kanssa. Heidän poikiaan olivat toimitusjohtaja Ernst Fabian Wrede ja kuvanveistäjä Carl Henrik Wrede. ==Lähteet== Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomalaiset metsänhoitajat Luokka:Metsähallituksen johtajat Luokka:Vuonna 1850 syntyneet Luokka:Vuonna 1927 kuolleet
Steep

Steep on Ubisoftin kehittämä ja julkaisema urheilupeli, joka on julkaistu vuonna PlayStation 4:lle, Windowsille ja Xbox Onelle. Steepin piti tulla myös Nintendo Switchille mutta Ubisoft kuitenkin peruutti sen. == Pelaaminen == Peli sijoittuu avoimeen pelimaailmaan. Pelissä voi valita hiihtämisen, lumilautailun, varjoliidon ja liitopuvussa lentämisen välillä. Pelissä ei ole lineaarista etenemistä tai pakollisia haasteita. == Vastaanotto == Peli on saanut IGN:n arvostelussa arvosanaksi 7.9/10. == Lähteet == == Aiheesta muualla == * Luokka:Lumilautailuvideopelit Luokka:Avoimen pelimaailman pelit Luokka:PlayStation 4 -pelit Luokka:PlayStation 4 Pro -tehostetut pelit Luokka:Xbox One -pelit Luokka:Windows-pelit
2S19 Msta-S

pienoiskuva|2S19 Msta-S voitonpäivän paraatissa 9.5.2010 2S19 Msta-S on itsevetävä 152 mm panssarihaupitsi, joka on kehitetty Neuvostoliitossa ja Venäjällä. Haupitsin pohjana on käytetty T-80:n runkoa, mutta T-72:n moottoria. == Kehitys == Msta on moderni haupitsi, joka on joko suojaamaton vedettävä haupitsi (Msta-B) tai itsevetävä panssarihaupitsi (Msta-S). Haupitsin suunnittelu alkoi vuonna 1980, projektinimenään Ferma. Prototyyppi sai nimekseen objekt 316. Msta-S:n vakiovarusteisiin kuuluvat automaattinen lataus, NBC-suojausjärjestelmä, passiivinen yönäkölaite kuljettajalle, kahluuvaijeri, puskulevy, savugeneraattori, 81 mm savunheittimet, 1V116-viestintäjärjestelmä ja 16 kW generaattori AP-18D. Vuonna 2008 Venäjän armeija tilasi kehitetyn version, jossa on automaattinen ampumajärjestelmä. Kyseisellä haupitsilla voi ampua ainakin seuraavia ammuksia: HE (24,7 km), HEAT-FS, HE-BB (28,9 km), HERA (36 km), savu, kemiallinen, taktinen ydin, valaistus, tarvike, tai jopa laserammuksen. == Konfliktit == Toisen Tšetšenian sodan aikana Venäjän armeija käytti 2S19 Msta-S-haupitseja tšetšeeniseparatisteja vastaan. Haupitsia on käytetty myös Krimin kriisissä, sekä Venäjän kapinallisten haltuun on päätynyt yksi kappale. Venäjä on käyttänyt myös paljon panssarihaupitsia Venäjän hyökkäyksessä Ukrainaan 2022- ja myös Ukrainalla on kyseisiä aseita käytössään. == Käyttäjät == *Venäjä: 738 Msta:n versiota oli käytössä vuonna 2014. 42 2S19M-haupitsia tilattiin vuonna 2016. Luovutus Msta-SM:stä on käynnissä. *Azerbaidžan: 18 *Valko-Venäjä: 13 *Etiopia: 12 *Ukraina: 40 *Georgia: 1 *Marokko: tuntematon määrä *Venezuela: muutamia ==Lähteet== Luokka:Neuvostoliittolaiset telatykit Luokka:Venäjän asevoimien kalusto
Vastatykistötutka

Vastatykistötutka on vihollisen tykkiasemien ja kranaatinheittimien sijainnin paljastava tutkajärjestelmä. Laitteistoa kutsutaan myös lentoratatutkaksi sen toimintaperiaatteen vuoksi. Kun tykistön tai heittimistön kranaatista mitataan kaksi tai useampia kohtia sen lentoradasta, voidaan määrittää ammuksen lähtöpaikka, tuliasema. On myös mahdollista määrittää oman tulen lentorata ja johtaa siten tulta. Sen käyttö vaikeuttaa tykistön toimintaa, sillä vastatykistötutka mahdollistaa nopeat vastaiskut vihollisen tykistöön. Nopeiden vastaiskujen pelko pakottaa vihollisen siirtämään tykistöään tiheään tahtiin, jottei se tule tuhotuksi. Tärkeimpiä vastatykistötutkien valmistajia ovat Saab, Elta Systems ja Raytheon. Venäjä on käyttänyt vastatykistötutkia tehokkaasti Itä-Ukrainan sodassa. == Käyttö Suomessa == Suomi hankki ensimmäiset vastatykistötutkansa, brittiläiset Cymbelinet, vuonna 1976. Cymbelinet poistettiin käytöstä 2000-luvun alussa vanhentuneina. Suomen puolustusvoimat suunnitteli hankkivansa moderneja vastatykistötutkia vuoteen 2020 mennessä. Hankintapäätös tehtiin vuonna 2019, jolloin vastatykistötutkia päätettiin hankkia israelilaiselta Elta Systems -yhtiöltä. Hankittavien tutkien lukumäärää ei kerrottu, koska puolustusvoimien suorituskykyä ei haluttu näin paljastaa. Ensimmäiset tutkat tulivat maahan vuonna 2021. Karjalan tykistörykmentti käytti uusia vastatykistötutkia tulen johtamiseen ensimmäisen kerran Suomessa 4. marraskuuta 2022. Tutkan tyyppi on ELM-2311 Compact Multi Mission Radar ja se on nimetty TYTKA21:ksi. Tykistön ammuksia se mittaa 40 kilometrin, raskaiden raketinheitinten ammuksia 70 kilometrin ja ilmamaaleja 250 kilometrin päästä. Tutka on sijoitettu Mercedes-Benz Zetros -kuorma-autoon. Osat ovat antenni, jäähdytysyksikkö, voimayksikkö sekä viestivälineet. Tutkalla on neljän hengen miehistö, joista kaksi on ohjaamossa ja kaksi operointitilassa. Sama tutka on käytössä myös israelilaisessa David´s Sling -kokeatorjuntaohjusjärjestelmässä. Tutka on tärkeä tykistön tulen käytölle ja tästä syystä tutka on vihollisen tykistön ja ilmavoimien ensisijainen maali. Taktiikkana on, että tutka vaihtaa nopeasti paikkaa. Siiron aikana toinen tutka jatkaa toimintaa. == Katso myös == * ARTHUR (tutka) * COBRA (tutka) == Lähteet == Luokka:Tykistö Luokka:Sotilaalliset tutkat
Don Juan (vuoden 1998 elokuva)

Don Juan on vuonna 1998 ensi-iltansa saanut Jacques Weberin ohjaama ja käsikirjoittama ranskalais-espanjalais-saksalainen romanttinen komediaelokuva, jonka pääosia näyttelevät Weber itse, Michel Boujenah ja Emmanuelle Béart. Elokuvan tuottajana oli Gérard Jourd’hui. Don Juan kertoo samannimisestä takaa-ajetusta vapautta tavoittelevasta seikkailijasta, joka viettelee naisia 1600-luvun Espanjassa. Jacques Weber sovitti elokuvan käsikirjoituksen Molièren komedianäytelmän Don Juan (Dom Juan ou le Festin de pierre, 1665) pohjalta. Don Juan sai ensi-iltansa Ranskassa 18. maaliskuuta 1998 ja oli Bac Filmsin teatterilevittämä. Pukusuunnittelija Sylvie de Segonzac sai elokuvasta parhaan puvustuksen César-ehdokkuuden. Don Juan julkaistiin Ranskassa DVD:lle 24. kesäkuuta 2005 ja Suomessa saman vuoden syyskuussa. == Näyttelijät == == Lähteet == == Aiheesta muualla == * * * Luokka:Vuoden 1998 ranskalaiset elokuvat Luokka:Ranskalaiset romanttiset komediat Luokka:Ranskalaiset komediaelokuvat Luokka:Näytelmiin perustuvat elokuvat Luokka:Vuoden 1998 espanjalaiset elokuvat Luokka:Vuoden 1998 saksalaiset elokuvat
Akira Kōno

Akira Kōno (, 11. syyskuuta 1929 Uwajima, Gunman prefektuuri – 25. joulukuuta 1995) oli japanilainen telinevoimistelija, olympiamitalisti ja MM-mitalisti. Akira Kōno saavutti joukkuehopeaa kaksissa olympialaisissa eli Melbournessa 1956 ja Melbournessa 1960. Lisäksi hän oli mukana hopeaa Moskovan MM-kisoissa vuonna 1958. Kōno opiskeli Japanin liikuntatieteellisessä yliopistossa (engl. Nippon Sport Science University), josta hän valmistui 1951. Sen jälkeen hän toimi yliopistossa assistenttina. Telinevoimistelu-uralla ensimmäiset huippusaavutukset olivat hevosvoimistelun Japanin mestaruuden vuosina 1952 ja 1953. Kōno esiintyi ensimmäisen Japanin maajoukkueessa vuoden 1954 MM-kisoissa Roomassa, joissa Japanin joukkue sijoittui hopealle. Henkilökohtaisessa 12-ottelussa Kōnon sijoitus oli 11. toiseksi parhaana japanilaisena. Kōno kuului vuoden 1956 Melbournen olympialaisten Japanin maajoukkueeseen, joka sai Neuvostoliiton jälkeen hopeaa. Henkilökohtaisesti hän sijoittui 12-ottelussa 16.:ksi. Seuraavana vuonna 1957 Kōno oli jälleen kolmannen kerran Japanin mestari hevosella. Vuosi 1958 oli Kōnon kansainvälisen uran päätepiste. Hän saavutti jälleen hopeaa Japanin joukkueessa Moskovan vuoden 1958 MM-kisoissa. Henkilökohtaisessa moni-ottelussa hän oli 9. ja lempitelineellään hevosella neljäs. Urheilu-uransa jälkeen hän jatkoi yliopistouraansa. Hänet nimitettiin vuonna 1964 Ehimen yliopiston kasvatustieteellisen tiedekunnan apulaisprofessoriksi. Yliopistouran rinnalla hän toimi myös voimistelutuomarina ja Japanin urheilun järjestötoiminnassa sekä urheilun järjestötoiminnassa Ehimen prefektuurissa. Vuonna 1974 hänet nimitettiin yliopiston professoriksi, ja vuonna 1985 hänet valittiin Japanin voimisteluliiton puheenjohtajaksi. Tehtävissään hän oli aina kuolemaansa eli vuoteen 1995 asti. == Lähteet == Luokka:Japanilaiset olympiamitalistit Luokka:Japanilaiset telinevoimistelijat Luokka:Japanilaiset urheiluvalmentajat Luokka:Japanilaiset professorit Luokka:Vuonna 1929 syntyneet Luokka:Vuonna 1995 kuolleet
Pohjanruttojuuri

Pohjanruttojuuri (Petasites frigidus) on monivuotinen pohjoinen mykerökukkaiskasvilaji. Se on leskenlehden lähisukuinen kasvi. == Ulkonäkö == Pohjanruttojuuri kasvaa 20–30 senttimetriä korkeaksi. Kukintoverso pitenee hedelmien kypsymistä kohti. Lehdet kasvavat tyvellä ruusukkeena sekä varressa varrenmyötäisesti. Ruusukelehdet ovat 5–10 senttimetriä pitkiä, kolmiomaisia, herttatyvisiä ja mutkaisen hammaslaitaisia. Varsilehdet ovat 4–5 senttimetriä pitkiä, suikeita ja pitkäkärkisiä. Alempien varsilehtien kärki on usein liuskainen. Kukintona on mykeröterttu kukintoverson päässä. Hede- ja emikukat kasvavat eri versoissa, sillä laji on kaksikotinen. Hedemykeröissä laita- ja kehräkukat ovat punertavia, emimykeröissä laitakukat ovat kellertäviä. == Levinneisyys == Pohjanruttojuuri esiintyy Euraasian ja Pohjois-Amerikan pohjoisosissa: Fennoskandiassa, Huippuvuorilla, Luoteis-Venäjällä, Siperiassa, Kanadassa, Alaskassa ja muun Yhdysvaltojen pohjoisemmissa osissa.United States Department of Agriculture (USDA), National Plant Germplasm System: Petasites frigidus (L.) Fr. Viitattu 14.1.2017.Den virtuella floran: Fjällskråp Petasites frigidus (L.) Fr. (levinneisyyskartta Maan pohjoispuolella.) Suomessa pohjanruttojuurta esiintyy Keski-Suomesta ja Pohjois-Savosta alkaen maan pohjoisosaan, Jyväskylän ja Varkauden korkeudelta Lappiin. Pohjois- Lapissa se on paikoitellen yleinen, muun muassa Kittilässä ja Enontekiöllä. Laji kasvaa märillä paikoilla: korvissa, lettomaisilla soilla, suoniityillä, joenvarsilla, puronvarsilla, lähteiköissä ja tienojissa. == Lähteet == == Aiheesta muualla == * Pinkka – Lajintuntemuksen oppimisympäristö: Pohjanruttojuuri (Petasites frigidus) * Suomen Lajitietokeskus: Pohjanruttojuuri (Petasites frigidus) * Finto, Kassu – Kasvien suomenkieliset nimet: Pohjanruttojuuri (Petasites frigidus) * ITIS: Petasites frigidus * United States Department of Agriculture (USDA): Petasites frigidus * Flora of North America: Petasites frigidus Luokka:Ruttojuuret
Quentin Tarantinon filmografia

Quentin Tarantino on yhdysvaltalainen elokuvaohjaaja, -käsikirjoittaja, -tuottaja ja näyttelijä. == Ohjaajana ja käsikirjoittajana == * My Best Friend’s Birthday (1987) * Reservoir Dogs (1992) * Pulp Fiction (1994) * Neljä huonetta osa ”The Man from Hollywood” (1996) * Jackie Brown (1997) * Kill Bill: Volume 1 (2003) * Kill Bill: Volume 2 (2004) * Sin City vierailevana ohjaajana (2005) * CSI televisiosarjan jakso ”Grave Danger”, osat 1 & 2 (2005) * Grindhouse: Death Proof (2007) * Kunniattomat paskiaiset (2009) * Django Unchained (2012) * The Hateful Eight (2015) *Once Upon a Time in Hollywood (2019) == Vain ohjaajana == * Teho-osasto kausi 1, jakso 24: ”Motherhood” (1995) * Sin City (2005) (yksi kohtaus) == Vain käsikirjoittajana == * True Romance (1993) * Syntyneet tappajiksi (Natural Born Killers, 1994) (alkuperäistarina) * Hämärästä aamunkoittoon (From Dusk Till Dawn, 1996) == Näyttelijänä == * My Best Friend’s Birthday (1987) – Clarence Pool * Reservoir Dogs (1992) – Mr. Brown * Sleep With Me (1994) – Syd * Pulp Fiction (1994) – Jimmie Dimmick * Neljä huonetta (osa ”The Man from Hollywood”) (1995) – Chester * Destiny Turns On the Radio (1995) – Johnny Destiny * Desperado (1995) – Pick-up Guy * Girl 6 (1996) – Q.T * Hämärästä aamunkoittoon (From Dusk Till Dawn, 1996) – Richard Gecko * Jackie Brown (1997) – Puhelinvastaajan ääni * Little Nicky (2000) – Deacon * Alias (TV) (2001) – McKenas Cole * Duck Dodgers (TV) (2005) – Master Moloch * Grindhouse: Planet Terror (2007) – The Rapist * Grindhouse: Death Proof (2007) – Warren * Sukiyaki Western Django (2007) – Ringo * Kunniattomat paskiaiset (2009) - skalpeerattava natsi * Django Unchained (2012) - The LeQuint Dickey Mining -yhtiön työntekijä == Tuottajana == * My Best Friend’s Birthday (1987) * Past Midnight (1992) * Iron Monkey (1993) (2001, Yhdysvaltain julkaisu) * Killing Zoe (1994) * Neljä huonetta (1995) * Hämärästä aamunkoittoon (1996) * Curdled (1996) * God Said, ’Ha!’ (1998) * Hämärästä aamunkoittoon 2: Texas Blood Money (1999) * Hämärästä aamunkoittoon 3: The Hangman's Daughter (2000) * Modesty Blaise (2003) * Daltry Calhoun (2005) * Freedom’s Fury (2006) * Hostel (2006) * Killshot (2006) * Grindhouse: Planet Terror (2007) * Grindhouse: Death Proof (2007) * Hostel: Part II (2007) * Hell Ride (2008) * Kunniattomat paskiaiset (2009) * Machete (2010) * The Man with the Iron Fists (2012) Luokka:Filmografiat
Falcon 9 laukaisu 29

Falcon 9 laukaisu 29 (myös Iridium-1 tai Iridium Flight 1) oli SpaceX:n Falcon 9 Full Thrust -kantoraketin laukaisu, joka vei kymmenen Iridium NEXT -tietoliikennesatelliittia matalalle Maan kiertoradalle 14. tammikuuta 2017. Falcon 9 -raketin ensimmäinen vaihe teki lennon yhteydessä onnistuneen laskeutumisen laukaisualustasta etelään odottaneelle ASDS-lautalle Just Read The Instructions. ==Aiheesta muualla== Luokka:SpaceX Luokka:Vuoden 2017 avaruustoiminta
BMW 2-sarja (F22)

BMW F22 (coupé) ja F23 (cabriolet) ovat BMW:n vuosina 2013–2021 valmistamia kaksiovisia automalleja, jotka ovat 1-sarjalaisen (F20) coupé- ja cabriolet- koriset versiot. F22- ja F23-mallit korvasivat aiemman E87-mallin coupén ja cabrioletin. Mallien seuraajaksi tuli BMW G42. == BMW 2-sarja (F22/F23) 2013–2021 == BMW 2-sarjan coupé esiteltiin Detroitin autonäyttelyssä tammikuussa 2014, cabriolet myöhemmin saman vuoden syksynä. Kesällä 2017 2-sarjaa uudistettiin kevyesti. Ulkopuoliset muutokset olivat pieniä, mutta ohjaamossa kojelauta uudistui täysin. == BMW M2 == 2-sarjan urheilumalli M2 esiteltiin tammikuussa 2016 Detroitin autonäyttelyssä. Siinä on 3,0-litrainen kuusisylinterinen moottori, jonka teho on 370 hevosvoimaa. Lisävarusteena oli valittavissa seitsemänportainen M DCT -kaksoiskytkinvaihteisto. Keväällä 2018 esiteltiin M2 Competition, jossa moottorin teho on nostettu 410 hevosvoimaan. == Lähteet == == Aiheesta muualla == 2-sarja (F22) Luokka:S-segmentin autot Luokka:2010-luvun autot Luokka:2020-luvun autot
Kristillinen vastakulttiliike

Kristillinen vastakulttiliike on valtavirran kristityistä koostuvia ryhmiä ja yksilöitä, jotka pyrkivät kumoamaan uusien uskonnollisten liikkeiden opetuksia ja osoittamaan ne harhaoppisiksi. Uusien liikkeiden vastustus alkoi 1900-luvun alussa, jolloin arvostelun kohteena olivat muun muassa Jehovan todistajat, Myöhempien Aikojen Pyhien Jeesuksen Kristuksen kirkko ja Kristillinen tiede.Chryssides, George D.: Antikultti-liike ja kulttien vastainen liike. Teoksessa . == Katso myös == * Antikulttiliike * Kristillisperäiset liikkeet == Lähteet == Luokka:Antikulttiliike Luokka:Kristillisperäiset liikkeet Luokka:Kristilliset liikkeet
Laudio/Llodio

Laudio (espanjaksi Llodio, virallisesti Laudio/Llodio) on kunta Baskimaassa Espanjassa. Laudion väkiluku on noin 18 000 (2016).Laudio/Llodio: nuestro valle Laudio sijaitsee 20 kilometrin päässä Bilbaosta ja 47 kilometrin päässä Vitoria-Gasteizsta. == Kuvia == Laudioko udaletxe barria.jpg|Kaupungintalo Llodio - San Pedro de Lamuza 01.JPG|San Pedro Lamuza eliza (Iglesia de San Pedro de Lamuza) Llodio - Palacio Anuntzibai 02.jpg|Anuntzibai jauregia (Palacio de Anuntzibai) Llodio - Puente de Anuntzibai 01.jpg|Anuntzibai zubia (Puente de Anuntzibai) Javier-salazar-parque-lamuza.jpg|Lamuza parkea (Parque de Lamuza) == Lähteet == *Laudio Udala === Viitteet === == Aiheesta muualla == Luokka:Álavan kunnat
Kielletty rakkaus (vuoden 1998 elokuva)

Kielletty rakkaus () on vuonna 1998 ensi-iltansa saanut Nick Hammin ohjaama yhdysvaltalainen romanttinen draamaelokuva, jonka pääosissa ovat Polly Walker, Frances McDormand, Vincent Perez ja Franco Nero. Elokuva perustuu irlantilaisen Kate O’Brienin romaaniin Mary Lavelle (1936), jonka pohjalta Ann Guedes ja Frank McGuinness sovittivat elokuvan käsikirjoituksen. Patrick Cassavetti oli elokuvan tuottajana. Kielletty rakkaus kuvattiin Espanjassa vuonna 1996. Elokuva sai ensi-iltansa Yhdysvalloissa 30. lokakuuta 1998, ja Miramax oli sen levittäjänä. Elokuvaa esitettiin Yhdysvalloissa ainoastaan kahdessa elokuvateatterissa noin kahden viikon ajan. Miramax julkaisi elokuvan Yhdysvalloissa ensi kerran DVD:lle 13. tammikuuta 2004. == Juoni == Nuori irlantilainen Mary Lavelle (Polly Walker) tulee kotiopettajattareksi varakkaan espanjalaisen Areavagan aristokraattiperheen kolmelle tyttärelle juuri ennen sisällissodan puhkeamista. Hän yrittää pysyä erossa politiikasta, jota perheessä jauhetaan laidasta toiseen, ja perheen sisäisistä asioista. Kun perheen vanhin poika Francisco (Vincent Perez), Francon ja fasismin vastustaja sekä avioliitossa oleva, tulee kotiin, Mary unohtaa kotona Irlannissa odottavan kihlattunsa ja rakastuu häneen. Sodan pauhatessa taustalla Mary päästää intohimonsa irti. == Näyttelijät == == Lähteet == == Aiheesta muualla == * Kielletty rakkaus Miramaxin sivuilla * * * * Kielletty rakkaus Yhdysvaltain elokuvainstituutin sivuilla Luokka:Vuoden 1998 yhdysvaltalaiset elokuvat Luokka:Yhdysvaltalaiset romanttiset draamaelokuvat Luokka:Yhdysvaltalaiset sotadraamat Luokka:Yhdysvaltalaiset independent- elokuvat Luokka:Yhdysvaltalaiset romaaneihin perustuvat elokuvat
Anna Kristina Silahka

Anna Kristina Silahka (1757–1826) oli suomalainen pietisti, uskonnollinen visionääri ja saarnaaja. Hän oli keskeisessä roolissa herätysliikkeessä Kokkolan ympäristössä. == Lähteet == * Luokka:Suomalaiset uskonnolliset vaikuttajat Luokka:Pietismi Luokka:Vuonna 1826 kuolleet Luokka:Vuonna 1757 syntyneet
Rabbe Zakarias Wrede

Rabbe Zakarias Wrede af Elimä (27. kesäkuuta 1815 – 15. tammikuuta 1901 Värälän kartano, Elimäki) oli suomalainen metsähallituksen ylijohtaja.Adelsvapen-Wiki: Friherrliga ätten Wrede af Elimä nr 44, tabell 63 Wreden vanhemmat olivat Otto Rabbe Wrede (1783–1842) ja Johanna Ulrika Aminoff (1789–1848). Hän oli naimisissa 1849–1850 Ottilia Charlotta Lovisa Hornborgin (1823–1850) kanssa. Wrede kävi Haminan kadettikoulun 1830–1836. Hän palveli sitten vänrikkinä ja aliluutnanttina Henkikaartin Suomalaisessa tarkka- ampujapataljoonassa 1836–1838. Wrede erosi armeijasta 1838. Wrede oli Mikkelin läänin lääninmetsänhoitajana 1853–1858 ja maanmittauksen ja metsänhoidon ylihallituksen apulaisjohtajana 1858–1863. Hän oli metsähallituksen ylijohtajana 1863–1870. Wrede erosi ylijohtajan virasta 1870 valtioneuvoksen arvoisena. Vuonna 1875 hän toimi Siestarjoen kivääritehtaan Kivennavan kunnassa sjainneiden metsien hoitajana. Wrede osallistui aatelissäädyssä sukunsa edustajana valtiopäiville 1863–1864.Eduskunta. Alla armahan lakimme – Valtiopäivät 1863–1864. Edusmiehet kartalla. Viitattu 12.4.2021. ==Lähteet== Luokka:Suomalaiset aateliset Luokka:Suomalaiset metsänhoitajat Luokka:Metsähallituksen johtajat Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1815 syntyneet Luokka:Vuonna 1901 kuolleet
Etelänmaratti

Etelänmaratti (Asperula cynanchica) on monivuotinen matarakasvilaji, joka kasvaa Euroopassa. Etelänmaratti on hento- ja kaljuvartinen kohenevakasvuinen ruohokasvi. Lehdet ovat tasasoukat ja sijaitsevat varressa neljän kappaleen kiehkuroina. Kukinto on latvaviuhko. Kukat ovat nelilukuiset ja niiden terälehdet ovat ulkopuolelta vaaleanpunaiset ja sisäpuolelta valkeat. Lajia esiintyy suurimmassa osassa Eurooppaa lukuun ottamatta pohjoisosaa. Pohjoisimmat kasvupaikat ovat Ruotsin Gotlannissa ja Virossa. Se kasvaa Keski-Euroopassa dyyneillä ja kalkkiseutujen kuivilla niityillä.The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 14.1.2017. == Lähteet == Luokka:Maratit
Kesämalvikki

Kesämalvikki eli kesämalva (Lavatera trimestris) on yksivuotinen malvakasvilaji, jota viljellään kesäkukkana. Se kasvaa 15–50 senttimetriä korkeaksi. Kukat ovat suppilomaiset ja suuret, 5–6 cm leveitä. Terälehdet ovat vaaleanpunaisia, valkoisia tai liiloja, violettisuonisia. Laji muistuttaa selvästi silkkimaloppia eli maloppia (Malope trifida), jota myös viljellään yksivuotisena kesäkukkana. Kesämalvikki esiintyy alkuperäisenä Välimeren alueella: Etelä-Euroopassa, Pohjois-Afrikassa ja Lähi-idässä.United States Department of Agriculture (USDA), National Plant Germplasm System: Lavatera trimestris L. Viitattu 14.1.2017. == Lähteet == == Aiheesta muualla == * Suomen Lajitietokeskus: Kesämalva – Malva trimestris Luokka:Malvakasvit
Rikkaheliotrooppi

Rikkaheliotrooppi (Heliotropium europaeum) on yksivuotinen lemmikkikasvilaji. Laji kasvaa 20–50 senttimetriä korkeaksi. Se on pystykasvuinen tai lamoava, haarova ja lyhytkarvainen ruohokasvi. Lehdet ovat soikeita ja ehyitä. Kukat ovat pienet, runsaslukuiset ja valkoteriölliset. Ne muodostavat tiheän, toispuolisen, yleensä kaksirivisen tähkäkukinnon. Rikkaheliotrooppi esiintyy alkuperäisenä Länsi-, Keski-, Itä- ja Etelä-Euroopassa, Pohjois-Afrikassa, Kanariansaarilla, Lähi-idässä, Kaukasiassa ja Australiassa. Tulokaslajina se kasvaa myös Yhdysvalloissa ja Kiinassa.United States Department of Agriculture (USDA), National Plant Germplasm System: Heliotropium europaeum L. Viitattu 14.1.2017. == Lähteet == == Aiheesta muualla == * Suomen Lajitietokeskus: Rikkaheliotrooppi – Heliotropium europaeum Luokka:Heliotroopit
Uudenkylän kartano

Uudenkylän kartano oli Nastolan Uudessakylässä nykyisen Mustakallion tilan mailla vuosina 1879–1949 sijainnut kartano.Uudenkylän kartano katosi kahdessa sodassa - kartanon tarinaa tallennetaan Nastolassa, Yle uutiset 4.8.2014Nastola-tietoutta : Uudenkylän kartano Teemu Tiainen ja Hannu Takala : Nastolan Uudenkylän osayleiskaava-alueen arkeologinen inventointi 26.5.–25.6.2014, sivu 17-18 Uudenkylän kartano perustettiin vuonna 1879 erottamalla se Toivonojan kartanosta sen jälkeen kun vuonna 1870 Riihimäki–Pietari-rata avattiin. Kartanon tuottamaa juustoa, viljaa ja sahatavaraa vietiin Viipuriin ja Pietariin. Kartanoon yhdistettiin vielä 1890-luvulla Heikkerön perintötilasta Vanha-Heikkerö-niminen puolikas. Vuonna 1916 kartanon omistajiksi tulivat Forsellesien jälkeen Edvin Johan Gahmberg (1881–1957) ja hänen vaimonsa Saima Selma Gahmberg o. s. Gummerus (k. 1929).Ylioppilasmatrikkeli 1901 : matrikkelinumero 27173 Heidän toimestaan kartanon peltoalaa lisättiin raivaamalla, kartanoon rakennettiin suuri sikala ja sahatavaran tuotantoa lisättiin. Kartanon puutarha kasvihuoneineen alkoi kuitenkin rappeutua kun kartanon emäntä sairastui tuberkuloosiin ja joutui olemaan kalliissa hoidoissa Ranskassa. Lopullisesti kartano hävisi sahan konkurssin, omaisuuden jaon ja talvisodan ja jatkosodan jälkeen tapahtuneen Uuteenkylän tulleen siirtoväen asuttamisen vuoksi. Kartanon viimeinen isäntä oli Edvin Gahmbergin poika Kaj Gahmberg. Hylätyn kartanon päärakennus paloi vuonna 1949. Nykyisin kartanon rakennuksista on jäljellä vain kivijalkoja. Villiintynyt kartanopuisto sijaitsee raunioiden länsi- ja eteläpuolella. == Lähteet == == Aiheesta muualla == * Yle Areena : Uudenkylän kartano katosi sijoiltaan vuosikymmeniä sitten, Yle Lahti 3.9.2014 Luokka:Nastolan kartanot
Jennifer Brady

Jennifer Brady (s. 12. huhtikuuta 1995 Harrisburg, Pennsylvania) on yhdysvaltalainen tennispelaaja. Parhaimmillaan hän on ollut kaksinpelissä WTA- listan sijalla 60 lokakuussa 2017 ja nelinpelissä sijalla 53 tammikuussa 2019. Brady pääsi karsintojen kautta mukaan Australian avointen 2017 pääsarjaan. Hän eteni turnauksessa neljännelle kierrokselle. Australian avoimissa 2019 Brady ylsi naisten nelinpelissä Alison Risken parina välieriin. == Lähteet == == Aiheesta muualla == * * Luokka:Yhdysvaltalaiset tennispelaajat Luokka:Vuonna 1995 syntyneet Luokka:Elävät henkilöt
Kannabis Suomessa

Kannabis on Suomessa laitonta. Rikoslain 50. luvussa kriminalisoidaan kaikki kannabikseen liittyvä toiminta, myös käyttö ja vähäisen määrän hallussapito omaa käyttöä varten. == Historia == Kannabis kriminalisoitiin asetuksella Suomessa vuonna 1966. Henkilökohtaisesta käytöstä käytiinkin jo tiukempaa keskustelua eduskunnassa vuonna 1971 ja jonkinlaiseksi vedenjakajaksi muodostui suuren valiokunnan äänestys, jossa äänet menivät tasan. Valiokunnan lopullinen kanta ratkaistiin arvalla, mutta tuloksen vaikutus olisi todennäköisesti ollut lopulliseen lainsäädäntöön hyvin vähäinen. Suuressa salissa, vuoden 1971 viimeisessä istunnossa suoritetussa äänestyksessä äänestystulos oli 92-80 käytön kieltämisen puolesta, joka oli hallituksen esitystä vastaan. Laki astui voimaan vuonna 1972. Suhtautuminen oman käytön rangaistavuuteen on kuitenkin ollut kiistanalaista. == Kannabis reseptilääkkeenä == Rajoitetulle joukolle (Fimean erityislupia on myönnetty vuodesta 2014 lähtien.) Suomessa ei siis riitä vain resepti, vaan täytyy olla erillinen Fimean myöntämä erikoislupa ostaa lääkekannabista. Sallittuja lääkekannabisvalmisteita ovat mm. Sativex-oraalisuute(Tämä ilman erityislupaa), Bedrocan, Bediol ja Bedica.(Erityisluvalliset) Lääkealan turvallisuus- ja kehittämiskeskuksen päätöksellä hamppu on myös rohdoskasvi.Lääkealan turvallisuus- ja kehittämiskeskuksen päätös lääkeluettelosta 201/2016 Lääkealan turvallisuus- ja kehittämiskeskus. ==Katso myös== * Kannabiksen lainsäädännöllinen asema ==Lähteet==
Race (vuoden 2016 elokuva)

Race on vuonna 2016 julkaistu yhdysvaltalainen elokuva. Elokuva kertoo tummaihoisesta yhdysvaltalaisesta olympiaurheilija Jesse Owensista, joka voitti natsi-Saksassa järjestetyissä vuoden 1936 kesäolympialaisissa neljä kultamitalia. Owensia näyttelee elokuvassa Stephan James. Elokuvan käsikirjoittivat Anna Waterhouse ja Joe Shrapnel. Ohjaajana toimi Stephen Hopkins. == Vastaanotto == Elokuvan vastaanotto oli ristiriitainen. USA Todayn Brian Truitt antoi elokuvalle 3/4 tähteä ja kehui erityisesti Larry Snyderia esittäneen Jason Sudeikisin roolisuoritusta. Toisaalta taas esimerkiksi Miami Heraldin Rene Rodriguez piti elokuvan juonta liian holhoavana ja sen roolihahmoja liian pinnallisina. Kriitikoiden arvosanoja keräävä Metacritic on antanut elokuvalle arvosanan 56/100, joka perustuu 35 kriitikon antamien arvostelujen keskiarvoon. Race oli tammikuuhun 2017 mennessä tuottanut maailmanlaajuisesti yhteensä noin 25,1 miljoonaa Yhdysvaltain dollaria. == Lähteet == == Aiheesta muualla == * Luokka:Vuoden 2016 yhdysvaltalaiset elokuvat Luokka:Yhdysvaltalaiset urheiluelokuvat Luokka:Juoksuelokuvat
Historia on minut vapauttava

La historia me absolverá (”Historia on minut vapauttava”) on puhe, jonka kuubalainen vallankumouksellinen Fidel Castro piti oikeudenkäynnissään 16. lokakuuta 1953. Castro oli joutunut oikeuden eteen, koska hän oli heinäkuussa johtanut hyökkäystä Moncadan kasarmille. Neljä tuntia kestäneessä espanjankielisessä puheessaan Castro tuomitsi jyrkästi Kuuban presidentin Fulgencio Batistan ja puolusti omia vallankumouksellisia tekojaan. Puheen lopussa hän sanoi: ”Tuomitkaa minut. Sillä ei ole väliä. Historia tulee armahtamaan minut”. Seuraavana päivänä Castro tuomittiin 15 vuodeksi vankeuteen, mutta hänet armahdettiin jo vuonna 1955 yleisen armahduksen yhteydessä. Castro kokosi pian uuden kapinallisjoukon, joka lopulta syöksi Batistan vallasta vuonna 1959. == Aiheesta muualla == * Puheen teksti Luokka:Kuuban vallankumous Luokka:Puheet
Keihäsnielukukka

Keihäsnielukukka (Kickxia elatine) on yksivuotinen köynnöstävä ratamokasvilaji. Sen varsi on rentokasvuinen, nystykarvainen ja heikosti särmikäs. Lehdet ovat leveät ja nuolityviset. Pitkäperäiset kukat kasvavat yksittäin lehtihangoissa. Kukka on rauniokilkan kukkaa muistuttava, mutta kalpeankeltainen ja pitkäkannuksinen. Keihäsnielukukkaa esiintyy Länsi-, Keski- ja Etelä-Euroopassa, Makaronesiassa, Pohjois-Afrikassa, Kaukasiassa, Lähi-idässä ja läntisessä Aasiassa.The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 14.1.2017. United States Department of Agriculture (USDA), National Plant Germplasm System: Kickxia elatine (L.) Dumort. Viitattu 14.1.2017. Lajista on joitain vanhoja havaintoja Suomessa. == Lähteet == == Aiheesta muualla == * Suomen Lajitietokeskus: Keihäsnielukukka – Kickxia elatine Luokka:Nielukukat Luokka:Madeiran kasvisto
Race

Race voi viitata ainakin kahteen elokuvaan: * Race (vuoden 2008 elokuva), intialainen elokuva * Race (vuoden 2016 elokuva), yhdysvaltalainen elokuva
Sarvinielukukka

Sarvinielukukka eli pyörönielukukka (Kickxia spuria) on yksivuotinen rentovartinen ratamokasvilaji. Sen varsi on liereä ja runsaskarvainen, rotevampi kuin keihäsnielukukalla. Lehdet ovat leveänsoikeat ja kahdesta kolmeen senttimetriä pitkät. Pitkäperäiset kukat kasvavat yksittäin lehtihangoissa. Kukka on hieman rauniokilkan kukkaa muistuttava, mutta siinä on käyrä kannus. Kukan väri on sitruunankeltainen ja sen ylähuuli on tumman purppuranpunainen. Sarvinielukukkaa esiintyy Länsi-, Keski- ja Etelä- Euroopassa, Makaronesian saarilla, Pohjois-Afrikassa ja Lähi-idässä.The Euro+Med PlantBase – the information resource for Euro-Mediterranean plant diversity. (levinneisyyskartta) Viitattu 14.1.2017. Lajista on muutamia vanhoja havaintoja Suomessa. == Lähteet == Luokka:Nielukukat
Pikkusormustinkukka

Pikkusormustinkukka (Digitalis lutea) on kaksi- tai monivuotinen myrkyllinen ratamokasvilaji. Sitä viljellään koristekasvina. Laji kasvaa alkuperäisenä Keski-Euroopan maissa. Pikkusormustinkukka kasvaa 40–80 senttimetriä korkeaksi. Se on pystykasvuinen vahvavartinen ruoho. Lehtimuoto vaihtelee suikeasta vastapuikeaan, lehdet ovat kaljut. Kukinto on toispuoleinen latvaterttu, jossa on runsaasti kapean kellomaisia kukkia. Kukan teriö on 20–25 millimetriä pitkä, sisäpuolelta karvaton ja täplätön. Samankaltaisella keltasormustinkukalla kukan teriö on myös keltainen mutta isompi ja sisäpuolelta täplikäs. == Lähteet == == Aiheesta muualla == * Suomen Lajitietokeskus: Pikkusormustinkukka (Digitalis lutea) * ITIS: Digitalis lutea * United States Department of Agriculture (USDA): Digitalis lutea Luokka:Sormustinkukat Luokka:Myrkylliset kasvit
Pikkumirrinkita

Pikkumirrinkita eli pikkuleijonankita (Misopates orontium) on yksivuotinen pieni ratamokasvilaji. Se kasvaa 5–30 senttimetriä korkeaksi. Lehdet ovat suikeat ja kahdesta neljään cm pitkät. Kukat kasvavat yksittäin lehtihangoissa lyhyissä perissä. Kukan teriö on vaaleanpunainen, 10–15 millimetriä leveä. Se muistuttaa pientä leijonankitaa. Pikkumirrinkita esiintyy Euroopassa, Afrikassa, Länsi-Aasiassa ja Intiassa.United States Department of Agriculture (USDA), National Plant Germplasm System: Misopates orontium (L.) Raf. Viitattu 14.1.2017. Suomessa se on harvinainen ja satunnainen uustulokas liikennepaikoilla. == Lähteet == == Aiheesta muualla == * Suomen Lajitietokeskus: Pikkumirrinkita – Misopates orontium Luokka:Ratamokasvit